கவர்னர் ஜெனரலின் அலுவலகம்
ஒரு மாதத்திற்குப் பின்
நாங்கள் இந்தப் பகுதியை விட்டு வெளியேறும் நேரத்தில்
ரைக்குடனான எங்கள் ஒப்பந்தம் கடைபிடிக்கப்படும் என்று எதிர்பார்க்கிறோம்.
இடையூறு செய்வதற்கு எங்களிடம் எந்தத் திட்டமும் இல்லை.
சொல்லுங்கள், அட்மிரல், இந்த...
புதிய கறுப்பின அரசாங்கம்,
அவர்கள் ஜேபிஎஸ்ஸின் அணு ஆயுதங்களில் எந்தப் பகுதியையாவது
கையகப் படுத்தப் போகிறார்களா?
கறுப்பின கம்யூனிஸ போராளிகளை ஜப்பானிய பேரரசு அங்கீகரிக்கவில்லை.
எங்களது ஆயுதங்கள் ஜப்பானுக்குத் திருப்பி எடுத்துச் செல்லப்படும்.
அப்போ, கறுப்பின கம்யூனிஸ போராளிகளுக்கு கூட்டணி கிடையாது,
காக்கும் அரண் கிடையாது...
எண்ணெய்ப் போக்குவரத்தைப் பற்றி மட்டும்தான் ஜப்பானியப் பேரரசுக்குக் கவலை.
எங்களுக்கு சாதகமான விலைகளில் அது கிடைக்குமென ரைக் உறுதிப்படுத்தினால்,
நாங்கள் இந்த இடத்தை விட்டுக் கிளம்பியபின் என்ன நடக்கும்
என்பதைப் பற்றி எங்களுக்குக் கவலையில்லை.
நிச்சயம் ஒரு விலையை ஏற்பாடு செய்ய முடியும்.
நாம் சார்ந்து போரிடும் இந்த இரு பேரரசுகளும்,
மணல் கோட்டைகளைப் போலத்தான்.
அலைகள்தான் நிரந்தரமானவை.
ஆக, அப்படியிருந்தாலும்,
நான் உங்களை ஒரு கேள்வி கேட்கலாமா?
இந்த கறுப்பின கம்யூனிஸ போராளிகள்,
அவர்கள்மீது உங்களிடம் விரிவான உளவுக் கோப்புகள் நிச்சயம் இருக்கும்,
அவர்களது இருப்பிடங்கள், போராளிகள் பற்றி...
இப்போது அனைத்தும் அழிக்கப் பட்டுவிட்டன.
துரதிர்ஷ்டம்.
எப்படியோ...
வந்தனம், கர்னல் அவர்களே.
-வந்தனம், ரைக் தலைவரே. -நல்வாழ்த்துக்கள்.
மேன் இன் தி ஹை கேஸ்டில்
கவனம்! கவனம்!
எல்லா ஜப்பானிய குடிமக்களும் வெளியேற்றத்திற்குப் பதிவு செய்ய வேண்டும்.
தயவுசெய்து கப்பல் தளங்களுக்கு வந்து சேருங்கள்.
72 மணி நேரங்களில் கடைசி கப்பல்கள் கிளம்பும்.
மீண்டும் சொல்கிறோம். எல்லா ஜப்பானிய குடிமக்களும்...
ஏதாவது செய்தி உள்ளதா?
கர்னல் கீடோ. இல்லை, சர்.
உங்களது மகன் இன்னும் வெளியேற்றத்திற்குப் பதிவு செய்யவில்லை.
அவனைத் தேடிக் கொண்டே இருங்கள்.
நீ போதைப் பொருளை நிறுத்திவிட்டாய் என்று சொன்னார்கள்.
எத்தனை நாட்கள் ஆகியுள்ளன?
இரண்டு நாட்கள்.
அது நீண்ட காலமல்ல.
எனது கடன்களைத் தீர்க்க வந்துள்ளேன்.
உட்காரு.
இங்கே.
போதைப் பொருட்கள் விலை உயர்ந்தவை.
கடந்த வாரங்களில் நீ அதிகமாக கடன் வைத்தாய்.
திருப்பிக் கொடுக்க வேண்டிய கடன் இருந்தால்,
நானே அதை செலுத்துவேன்.
அதை எப்படி செய்யலாம் என்று திட்டமிட்டுள்ளாய்?
உங்களுக்காக நான் ஏதாவது செய்ய நீங்கள் விரும்பினால், அதை செய்வேன்.
உங்களுக்குத் தேவை என்றால்...
நான் யாரையாவது கொல்ல வேண்டும் என்றீர்களானால், நான் அதை செய்வேன்.
உன்னால் கொல்ல முடியுமென்று அறிவேன்.
ஆனால் என்னிடம் கொலையாளிகள் ஏற்கனவே உள்ளனர்.
உனது சேவைகளுக்கு என்னிடம் மதிப்பில்லை.
ஆனால் உனது அப்பா எனக்கு முக்கியமானவர்.
அவரால் உனக்கு உதவ முடியும்.
-அவரை நீ கூட்டி வந்தால்... -முடியாது!
நான் பொறுமையாக இருக்கத் தயார்.
புரிகிறதா, நீ என் பணயப் பொருள்.
இரண்டு நாட்கள்.
அது அதிக காலமேயில்லை.
எங்களிடம் நீ எப்போதும் கடன் வைக்கலாம், தெரியும்தானே?
கவனம்! கவனம்!
எல்லா ஜப்பானிய குடிமக்களும் வெளியேற்றத்திற்குப் பதிவு செய்ய வேண்டும்.
கப்பல் தளங்களைச் சுற்றிலும் கடற்படையை நிற்க வைத்துள்ளோம்,
அவர்கள் வெளியேற்றத்தை மேற்பார்வை செய்வார்கள்.
கடைசி கப்பல்கள் தாய்நாட்டிற்குத் திரும்புகின்றன.
உங்களது ஆட்கள் அவற்றில் ஏறிக் கொள்ள வேண்டும்.
அப்பாவி ஜப்பானியர்களைப் பழிவாங்கும் வெறியில், வீதிகளில் கூட்டமாக
கெய்ஜின் நீதிக் கொலையாளிகள் திரிகின்றனர்.
அதைக் கேள்விப்பட்டேன்.
எனது ஆட்கள் அமைதியை நிலவ வைக்கின்றனர்.
இது நமது நகரம்,
அது நமது கடமை.
இன்னும் சில நாட்களில்,
இது நமது நகரமாக இருக்காது.
கெம்பெய்ட்டாயை விட இங்கே அதிக நீதிக் கொலையாளிகள் இருப்பார்கள்.
தயவுசெய்து கப்பல் தளங்களுக்கு வந்து சேருங்கள்.
72 மணி நேரங்களில் கடைசி கப்பல்கள் கிளம்பும்.
நான் அவற்றுள் ஒரு கப்பலில் இருப்பேன்.
நீங்களும் ஒரு கப்பலில் ஏறியிருக்க வேண்டுமென்று எதிர்பார்க்கிறேன்.
எனக்கு ஒரு கதை சொல்லு, ஹாதோர்ன்.
எந்த மாதிரியான கதையைக் கேட்க விரும்புகிறாய்?
மற்றொரு உலகைப் பற்றி எனக்கு ஒரு கதை சொல்லு.
எனது சிறிய மூவியோலா வாயிலாகப் பார்த்த கதைகளைத்தான் அறிவேன்.
அப்போ, நீ என்ன பார்த்துள்ளாய் என்று சொல்லு.
நீ ஆண்டுக்கணக்காக பார்த்த எல்லா படங்களிலும்,
நாம் எதிலாவது இருந்தோமா?
இதில் மட்டும்தான்.
அப்போ,
இங்கேயுள்ள நமது காதலை அது மிகவும் அரிதானதாக ஆக்குகிறது.
நான் எப்போதும் அப்படி நினைத்துள்ளேன்.
ஒருவேளை நாம் மற்ற உலகங்களில் இன்னும் சந்திக்கவில்லை போலும்.
உன்னை எங்கு கண்டுபிடிப்பேன்?
ஓடியன் திரையரங்கில்தான், நிச்சயமாக.
எனக்கு நீ அந்த பாப்கார்னை வாங்கி வந்தாய்.
உனக்கு பாப்கார்ன் பிடிக்காது என்று எனக்கு தெரிய வாய்ப்பு ஏது?
பல ஆண்டுகளாக உன்னிடம் சொல்ல மனது வரவில்லை.
உன்னைத் திரையரங்கில் சந்திக்கிறேன்.
ஜேபிஎஸ்ஸில் என்ன நடந்தது என்று இப்போதுதான் நீ பார்த்தாய்.
அன்பே, நீ அதிகமாக மது அருந்தியதாக நினைக்கிறேன்.
ஒரு நாள், ஒரு பேரரசு, அடுத்து என்ன நடக்கும்?
நீ இப்படிப் பேசும்போது எனக்கு பதட்டமாகிறது.
கறுப்பினத்தவர்கள் ஓரிரு டாங்கர்களையும் குழாயமைப்புகளையும் சிதற வைக்கின்றனர்,
உடனே எல்லாம் சீட்டுக் கட்டு வீடு போல தகர்கின்றன.
அது இங்கே நடக்காது என்று நினைக்கிறாயா? ஆயிரம் வருட ரைக் ஆட்சியாம், உளறல்.
-அதை நிறுத்துங்கள். புரிகிறது. -எதுவுமே என்றென்றும் நிலைக்காது.
அமெரிக்க ரைக் புலன் விசாரணைத் துறை
அவர் குடிப்பழக்கம் உள்ளவர்.
ஆனாலும் ஒரு கமாண்டிங் அதிகாரி அப்படி சாக்குபோக்கு சொல்ல முடியாது.
அவரை நாங்கள் பார்த்துக் கொள்கிறோம்.
ஆனால் இவற்றைப் போல இன்னும் டஜன் கணக்கில் ஒலிநாடாக்கள் உள்ளன.
வங்கிகள், திரைப்படத் துறை, செய்தித்தாள்கள்.
நான் அவற்றைக் கேட்கத் தேவையில்லை. உங்களை நம்புகிறேன்.
மேற்கு கடற்கரையில் நடந்த இந்தக் கிளர்ச்சியானது,
நமக்கு ஒரு வாய்ப்பைத் தருகிறது, ஆனால் அது...
மக்கள் மனதில் எண்ணங்களை விதைக்கிறது.
சரியாக சொல்கிறீர்கள், ரைக் தலைவரே.
ஒரு உணர்வு, ஒருவித மலரும் நினைவு நிலவுகிறது.
நிகழாத கடந்தகாலத்துக்காக.
நீங்கள் புரிந்துகொள்ள வேண்டும்,
இவர்களுள் சில ஜெனரல்களுக்கு, அமெரிக்கக் கொடியின் கீழ்
போரிட்டது நினைவிருக்கிறது. அவர்கள் இராணுவத்தினர், தெரியும்தானே.
பொருளாதார வீழ்ச்சி மற்றும் போரின் நினைவேயில்லாமல்
ஒரு தலைமுறை வளர்ந்துள்ளது.
ரைக் அவர்களுக்கு அளித்ததை அவர்கள் லேசாக எடுத்துக் கொள்கின்றனர்.
இந்த அமெரிக்கத்தனம் ஒரு களைச்செடி.
அதை நாம் வேரூன்ற விட்டால்...
உங்களுக்கு என்ன வேண்டும், எட்கர்?
உளவறிதல்.
எல்லா இடத்திலும் உளவறிதல்.
உங்களிடம் அது ஏற்கனவே இல்லையா?
சந்தேக நபர்களையும், உளவாளிகளையும் மட்டுமே எங்களால் பின்தொடர முடிகிறது.
ஒவ்வொரு ரைக் குடிமகனையும் நாளுக்கு 24 மணி நேரமும் கண்காணிக்கும் வசதி தேவை.
உங்களது குறிக்கோளை மதிக்கிறேன்.
தேசத்தின் தொலைபேசி இணைப்புகளை ஒட்டுக் கேட்கும் சக்தியுள்ள ஒரு புதிய துறை தேவை.
பொது, தனியார் இடங்களில் விசேஷ கேமிராக்கள் மற்றும் மைக்குகள் பொருத்தப்பட வேண்டும்.
எதுவும் பார்வையிலிருந்து தப்ப முடியாது.
பெர்லினிடம்கூட அந்த வசதியில்லை.
நாம் புதிய பாதையை வகுப்போம்.
அதற்கு அதிகம் செலவாகும்.
என்னிடம் ஒரு திட்டத்தை காட்டுங்கள்.
வாழ்க ஹிம்லர்.
கிறுக்கன்.
மனைவியும் இரட்டைக் குழந்தைகளும் உள்ளவன்.
பெர்லினுக்கு முன் அவனை நாம் கண்டுபிடித்தோம் என்பதில் நிம்மதி.
ஆமாம்.
பில்?
அந்த ஒலிநாடவைப் போல மற்றவை அகப்பட்டால்,
ஹூவருக்கு முன் அவற்றைப் பற்றி நான் அறிய வேண்டும். சரியா?
புரிந்தது.
ரகசியத் தகவல்கள்.
திருமதி. ஸ்மித்தின் ஆடை வந்துவிட்டது, ஆனா அதில் சற்று தையல் வேலை செய்ய வேண்டும்.
மார்த்தா, தயவுசெய்து.
ஒரு நொடி, ஏமி. எப்போது தயாராகும்?
நாளை காலை 10:00 மணிக்கு.
அவர் இங்கு ஆடையை அணிந்துபார்க்க வருவார், அதனால் தாமதம் கூடாது.
தயவுசெய்து, மார்த்தா.
நான் அதை அணிந்து பார்க்கலாமா?
அந்த டிர்ண்டில் உனக்கு அழகாகப் பொருந்தும்.
ஒருவேளை அதைப் பற்றி உன் அம்மாவிடம் நாம் கலந்தாலோசிக்கணுமோ?
விற்பனைப் பெண் நமக்காக ஒன்று எடுத்து வைப்பார்களோ?
மகிழ்ச்சியுடன் எடுத்து வைப்பேன்.
அதை அணிந்து மட்டுமாவது பார்க்கட்டுமா?
நிச்சயமாக.
உனது அளவில் அதை வைத்துள்ளார்களா என்று பார்ப்போம்.
சிறுமியுடன் இருங்கள். இதோ வருகிறேன்.
நீ சிறுமியா?
என்ன?
நீ சிறுமியா?
எனக்குப் புரியவில்லை...
நீ சிறுமி இல்லையென்றால், சிறுமியர் ஆடைப் பகுதியில்
நீ நின்றதற்கு ஒரே காரணத்தைத் தான் என்னால் நினைக்க முடியும்.
பெண்ணே, என்னைத் தவறாக நினைத்து விட்டாய்.
காலை முழுதும் எங்களை பின்தொடர்ந்து கொண்டிருக்கிறாய்.
-மருமகளுக்காக ஆடை வாங்கினேன்! -உன் மருமகள் உனக்காக வாக்கு தருவாளா?
-மருத்துவமனையில் இருக்கிறாள், அதனால்... -பொய் சொல்லாதே, கேடுகெட்டவனே.
நான் யாரையும் தாக்க வரவில்லை. கடவுளே, என்னை தாக்கிவிடாதே.
சிறுமிகளை நீ பார்வையிடுவதை நான் இனிமேல் பார்த்தால்,
அந்தக் கண்ணைப் பிடுங்கி விடுவேன்.
என்ன ஆச்சு?
எனக்கு ஒரு மதுபானம் தாயேன்?
ஹெலன் ஸ்மித்துடன் என்ன ஆச்சு?
அவள் வரவில்லை, ஆனால் நாளை காலை 10:00 மணிக்கு
ஆடை போட்டுப் பார்க்க வருவாள்.
நன்றாக வேலை செய்தாய்.
அவளிடம் அதிக பாதுகாவல் உள்ளது, பெண் காவலாளி கத்தியை சுழற்றுகிறாள்.
அவளை ஆயா என்று நினைத்தேன். சொதப்பினேன்.
சரி. அவளை எங்களுக்கு அடையாளம் காட்டுவாயா?
அந்தக் கடைக்குள் நான் இனிமேல் கால்வைக்க விரும்பவில்லை.
அவளை அடையாளம் காட்டுவாயா?
சரி, அவளை அடையாளம் காட்டுவேன்.
சரி. உனக்காக இங்கே வாசலில் காத்திருப்பேன்.
நான் காரை தயார் நிலையில் வைப்பேன்.
பெல்லோஸ், ரிச்சி, மற்றும் எர்வின் மீண்டும் ஒன்றுகூடி இங்கே சந்திப்பார்கள்.
திட்டம் உறுதியானது, அப்போ.
காலை 10:00 மணி.
இன்னொரு தகவல்தான் பாக்கி.
மாத்திரையை நன்றாக கடித்து விடுங்கள்.
அப்படி செய்தால், உங்களை வாந்தி எடுக்க வைத்து பிழைக்க வைக்க அவர்களால் முடியாது.
சீக்கிரமாக கொன்றுவிடும். வலி இருக்காது.
இன்னொரு மதுபானம் கொடு, மது சிப்பந்தியே.
ஏன்னா நாளை நாம் இறந்துவிடக் கூடும்.
ஹிட்லரிடம் ஒரு உறுப்புதான்
கோரிங்கிடம் இரண்டு, ஆனால் மிகச் சிறியவை
ஹிம்லருக்கு அதே போலத்தான்
ஆனால் பாவம் கோப்பல்ஸிற்கு உறுப்பேயில்லை
ஹிட்லரிடம் ஒரு உறுப்புதான்
மற்றொன்று...
அட வா.
த ஆல்பெர்ட் ஹாலில் உள்ளது
அவனது தாய், இழிந்த கடன்காரி
அவனது சிறு வயதிலேயே வெட்டி விட்டாள்
அதை கோலிக் குண்டு போல எறிந்தாள்.
அது ஆழமான நீலக் கடலுக்குள் விழுந்தது
மீன்கள் தட்டுக்களை எடுத்து
தேநீர் நேரத்தில் நண்டையும் அந்த உறுப்பையும் தின்றன
ஹிட்லரிடம் ஒரு உறுப்புதான்
கோரிங்கிடம் இரண்டு, ஆனால் மிகச் சிறியவை
ஹிம்லருக்கு அதே போலத்தான்
ஆனால் பாவம் கோப்பல்ஸிற்கு உறுப்பேயில்லை
உறுப்பேயில்லை!
இங்கே ஒரு தள்ளுவண்டியைக் கொண்டுவாங்க.
டாக்டர். ஹோல்ட்ஸை விரைவாக கூட்டிவாருங்கள்.
இங்கே வாருங்கள்.
சீக்கிரம், இதைப் பின்னால் எடு.
இதற்கு உதவி தேவை. போகலாம். சீக்கிரம்.
கேரொலைன்!
உங்களது இளம் முகங்களையெல்லாம் பார்க்கிறேன்.
இப்போது சிலருக்கு வயதான முகங்கள்.
பல இளம் வாலிபர்கள் இந்தத் துறையில் பணிபுரிந்துள்ளார்கள்.
அவர்களுள் எல்லோரும் இன்று ஜப்பானுக்குத் திரும்ப மாட்டார்கள்.
நான் கண்டிப்பான எஜமானனாக இருந்தேன்,
எனக்குத் தெரியும்.
எனது ஆட்களிடமிருந்து வேலையை கசக்கிப் பிழிந்தேன்.
பாராட்டே அளிக்கவில்லை.
எனது தலைமையில், என்னை திருப்திப் படுத்தும் முயற்சியில்
பல இளைஞர்கள் இறந்தனர்.
அவர்கள் என் கைகளில் உயிரை விடும்போதுகூட,
நான் அன்பாகப் பேசவில்லை.
அதனால் அதை இப்போது சொல்கிறேன்.
என்னை நீங்கள் ஒவ்வொருவரும்,
பெருமைப் பட வைத்துள்ளீர்கள்.
இப்போது...
கப்பல் தளங்களுக்குப் போய் தாய்நாட்டுக்கு பயணம் செய்யுங்கள்.
உங்களது குடும்பங்கள் உங்களுக்காக மிகவும் ஏங்குகிறார்கள்.
அவர்களைக் காக்க வைக்காதீர்கள்.
வந்தது யார்?
என்ன?
கதவு தட்டப்படும் போதெல்லாம், நீதிக் கொலையாளிகளோ என்று பயப்படுகிறேன்.
இளவரசி எழுதியுள்ளார்.
நன்றி தெரிவிக்கும் விதமாக,
ஜப்பானுக்கு என்னை வர அனுமதிக்கும்,
பயண அனுமதிக் கடிதம்.
நீங்கள் நிச்சயமாகக் கிளம்புவீர்களா?
நீங்கள் உருவாக்கிய அனைத்தையும் விட்டு, உங்களது வர்த்தகத்தை விட்டு...
எல்லாம் ஏற்கனவே நாசமாகிவிட்டதே.
இங்கே எல்லாம் தகர்ந்து விழுகிறது.
இல்லை, எல்லாம் போய்விடும்.
நாம் போகலாம். ஒன்றாக.
-ஒன்றாக. -சரி.
இப்போ, கேளு...
நான் அங்கே தாழ்த்தப்பட்டவன்.
புரிகிறதா, இங்கே உள்ளதை விட தாழ்த்தப்பட்டவனாக இருப்பேன்.
நான் தீண்டத் தகாதவனாக இருப்பேன்.
என்னுடன் காணப்படுவதை நீ விரும்புவாய் என்று நிச்சயமாக சொல்வாயா?
நான் ஒரு குடியானவப் பெண், சில்டன்.
வயல்களில் வேலை செய்பவர்கள் சமூகம் எனது.
இல்லை, யுக்கீக்கோ.
நீ ஒரு ராணி.
சில்டன்!
என்னை சிரிக்க வைக்கிறீர்கள்.
ஒரு நிமிடம் இரு. அப்படியே இரு. நகராதே.
என்ன? நான் எங்கேயும் போகவில்லை.
இதற்கு ஒரு நொடிதான் ஆகும்.
அட. எங்கே...
இது 1908ஆம் வருடம் செய்யப்பட்ட
இரண்டு கேரட் சதுர வெட்டு வைரம் பதித்த, நுண் வேலைப்பாடுள்ள ஆர்ட் நுவோ மோதிரம்.
அதை பத்திரப் பெட்டியில் திரும்ப வையுங்கள், சில்டன்.
யாராவது அதைத் திருடி விடுவார்கள்.
என்னைத் திருமணம் செய்துகொள்ளக் கேட்கிறேன்.
இது எங்களது கலாசாரம் அல்ல.
ஓ, கடவுளே. என்னை மன்னித்துவிடு.
நான் கொஞ்சம் உணர்ச்சி வசப்பட்டு விட்டேன். தவறென்று அறிவேன்...
உங்களது மனைவியாவது எனது கவுரவமாகும்,
ராபர்ட் சில்டன்.
நான்...
நீங்கள் என்னை முத்தமிடலாம்.
இங்கே, இங்கே. இங்கே.
எப்போது?
இன்றிரவு.
பாதிரியாரை உன்னால் கண்டுபிடிக்க முடியுமா?
உங்களது அழைப்பை இறுதியில் பெறுவேன் என்று தெரியும், தலைமை இன்ஸ்பெக்டர் கீடோ.
சொல்லுங்கள்.
இதை சொல்ல எனக்கு மகிழ்ச்சியில்லை.
மிதக்கும் உலகிலுள்ள போதைப்பொருள் கிடங்குகளில் டோரு பார்க்கப் பட்டான்.
நீங்கள் என்ன சொல்வீர்கள் என்று அறிவேன். "அது என் மகனாக இருக்க முடியாது" என்பீர்.
அதை நான் மறுக்கவில்லை.
அப்போ, நான் உங்கள் இருவருக்கும் சேவை செய்ய விரும்புகிறேன்.
எப்படியும், உங்களுக்கும் எனக்கும் இடையே சரித்திரமே உள்ளது.
உனது விலை என்ன? எப்போதும் எதையாவது எதிர்பார்ப்பாயே.
என்னை பாம்பூ பேலஸில் சந்தியுங்கள், அங்கே பேசலாம்.
இப்போது அவனுக்கு நினைவு திரும்புகிறது.
அவனை எழுப்பி நிற்க வைப்போம்.
நீங்கள் யார்?
கயிற்றைப் பிடி.
தெரியுமா, நீ யாரையும் அவர்களது கடைசி சொற்களை சொல்லவோ
கடைசி உணவை உண்ணவோ விடவில்லை.
இல்லை.
அப்போ, உன் கதை இப்படித்தான் முடியப் போகிறது.
அவனை ஏற்றுங்கள்.
எல்லோரும் தரையில் படுங்கள்! கைகளைத் தலையின் பின்னால் வையுங்கள்.
கைத்துப்பாக்கி வைத்திருக்கும் நீ, அதை மெதுவாகத் தள்ளிவிடு.
உன்னை விட நாங்கள் அதிக துப்பாக்கி வைத்துள்ளோம்.
இங்கே என்ன நடக்கிறது?
இது ஒரு கொலை.
இந்த இடத்தை கறுப்பின கம்யூனிஸ போராளிகள் பெயரால் கைப்பற்றுகிறோம்.
எங்களது மேற்பார்வையில் எந்தக் கொலைகளும் நடக்காது.
யாரென்று முதலில் அறிந்துகொள்ள விரும்புவீர்கள்.
அது உங்களது மனதை மாற்றக்கூடும்.
யார் நீ?
நான் தலைமை இன்ஸ்பெக்டர் டக்கேஷி கீடோ.
அடடா.
முகத்தில் அடிபட்டதனால் எனக்கு இவனை அடையாளம் தெரியவில்லை.
எங்கள் கண்காணிப்பில் கொலை நடக்காது.
அந்த கேடுகெட்டவனை அவிழ்த்துவிடு.
அவனை வைக்க வேறு ஏதாவது இடத்தைக் கண்டுபிடிக்கலாம்.
நாம் தம்பதிகளானோம்.
இங்கேதான் இருக்கிறது. இந்த வழியாகப் போகணும்.
உன்னிடம் நான் ஒரு கேள்வி கேட்க வேண்டும்.
அக்டோபர் 2, 1952 அன்று காலை,
லான்னி ராபின்ஸன் என்றவர் மிகைப்பட்ட அர்த்தமற்ற குற்றங்களின் பேரில் கைதானார்.
அர்த்தமற்றவையா?
ஊர்சுற்றுதல். தொந்தரவு செய்தல்.
இந்த கட்டிடத்துக்குள் காணாமல் போனார், பிறகு அவரைப் பற்றி ஒரு தகவலும் கிடையாது.
அவர் பார்க்க எப்படியிருந்தார்?
என்னைப் போல இருந்தார்.
அவர் எனது தந்தை.
எனக்குத் தெரியாது.
பலர் இருந்துள்ளனர்.
ஒரு ஆவணமோ பதிவேடோ நிச்சயம் இருக்க வேண்டும்.
எல்லாம் அழிக்கப்பட்டன.
அப்போ அவர் எங்கே இருப்பார்?
உண்மை தெரிய வேண்டுமா?
-நீ... -இதோ இருக்கு, இலைஜா.
உறுதியான கதவு, தானாக பூட்டிக்கொள்ளும்.
கச்சிதம்.
இந்த அறை எதற்கானது?
கெர்ஹார்ட்ஸ் ஆன் மாடிசன்
உடை அணியும் அறை காலியாக உள்ளது.
தூரத்திலுள்ள கதவைக் கண்காணித்திடு.
திருமதி ஸ்மித்துடன் இரு. அவனை நான் கவனிக்கிறேன்.
-ஜூலியா மில்ஸ். -ஹெலன்.
தாமஸ் உயிருடன் இருக்கிறான்.
என்ன?
அவனது இருப்பிடம் உன் கணவனுக்குத் தெரியும்.
என்ன தைரியம் உனக்கு?
நான் உன்னிடம் சொல்லும் அனைத்தும் உண்மைதான்.
உங்களது மகனை அவன் சந்தித்ததாக நினைக்கிறோம்.
அது சாத்தியமற்றது.
ஹெலன், உன் கணவன் உன்னை ஏமாற்றுகிறான்.
ஹேய், பெண்ணே. என்ன நினைத்துக் கொண்டிருக்கிறாய்?
ஆதாரமும் இருக்கக்கூடும்,
படச் சுருள்கள்,
உனது வீட்டிலும் அவனது அலுவலகத்திலும்.
நில்.
என்னிடம் சொல்லு. என்னிடம் சொல்லு.
நீ எந்தப் பிரிவைச் சேர்ந்தவன்?
வெளியே துப்ப.
மற்றவர்கள் எங்கே?
என்னிடம் சொல்லு, இல்லையேல் குருடனாக இறப்பாய்!
என்னிடம் ஏன் இதை சொல்கிறாய்?
உனக்கு இன்னும் தெரிய வேண்டுமெனில்...
என் கணவரிடம் உன்னைப் பிடித்துக் கொடுக்க மாட்டேன் என்று எப்படி நம்புகிறாய்?
நீ உண்மையை அறியத் தயாரென்று நினைக்கிறேன்.
கட்டிடத்தில் ரெஸிஸ்டன்ஸ் படையினர் உள்ளனர். போ.
திருமதி. ஸ்மித்தை பாதுகாப்போம்.
இடத்தைக் கைப்பற்றி தேடுங்கள், இப்போதே.
யாராவது உங்களை அணுகினார்களா?
என்ன சொல்கிறாய்... நீ எதைப் பற்றிப் பேசுகிறாய்?
என்னை ஏன் இழுக்கிறாய்?
படிக்கட்டில் ஒரு பிணம் கிடக்கிறது.
ரகசிய போலீஸை அழைத்து வந்து, பதிவேடுகளில் கைரேகையுடன் ஒப்பிடச் செய்.
எர்வின் எங்கே?
என்ன, அவன் பிடிபட்டானா?
எர்வின் ஒரு நல்ல இராணுவத்தினன்.
செய்ய வேண்டியதை அறிந்திருந்தான்.
போலீஸ் அலைவரிசையில் பிணவண்டியை அழைத்தனர்.
அவன் இறந்துவிட்டான்.
அய்யோ.
எல்லாமே இப்போது கடினமாகிவிட்டது. அது உனக்குத் தெரியும்.
ஆம். நான் அதை அறிவேன்.
என்னை நீ சுதாரித்துக் கொள்ள எச்சரிக்கும் நேரம் வந்துவிட்டதா?
நாம் இன்னும் தோற்கவில்லை என்பதால் சுதாரித்துக் கொள்ள அவசியமில்லை.
அவள் இப்போதுதான் ஹெலனை அணுகியிருக்கிறாள்.
அதனால் என்ன பயனோ.
கடையில் ஹெலன் உதவிகேட்டு கத்தியிருக்கலாம். ஆனால் அவள் அப்படி செய்யவில்லை.
ஹேய்.
அதில் பயனிருந்ததா?
ஏன்னா அதை மட்டுமே அறிய விரும்புகிறேன்.
நமக்குத் தெரியாமலேயே போகலாம்.
இல்லை, நமக்குத் தெரியும்.
இது முடிந்தபின்.
என்னை மன்னித்துவிடு, ஜான், நான் அதிகம் உதவ ஆசைதான்.
-நான் எதையும் கண்டிருந்தால்... -இல்லை, முடிந்தவற்றை அவர்களிடம் சொன்னாய்.
இப்போதைக்கு அது போதும்.
உங்களுக்கு ஏதாவது நினைவுக்கு வந்தால்,
ரகசிய நாஜி காவல்துறை எந்நேரமும் திரும்பி வரத் தயார்.
நான் கீழ்தளத்துக்குப் போய் அவர்களோடு பணியை முடிக்க வேண்டும்.
எங்களது குடும்பம் உங்களுக்கு நன்றி தெரிவிக்கிறது, அதிகாரி ஸ்ட்ரௌட்.
அதற்குத்தான் பயிற்சி பெற்றோம், சார். எல்லாம் ரைக்கிற்கான சேவைதான்.
அப்போ, நீங்கள் அங்கு இருந்ததில் எனக்கு மகிழ்ச்சி, அவ்வளவுதான்.
கூடுதல் பாதுகாப்பு பயனளித்தது.
நன்றி, ஜான்.
நீ களைத்துப் போயிருப்பாய்.
ஆமாம், களைத்திருக்கிறேன்.
அவர்கள் நன்கு விசாரணை செய்வார்கள்.
பிணத்தை அடையாளம் கண்டபின்பு, நமக்கு அதிக தகவல்கள் கிடைக்கும்.
நான் போய் படுத்துக் கொள்ள நினைக்கிறேன்.
அதிகாரி கேம்ப்பெல், உங்களிடம் என்ன தகவல் இருக்கு?
உங்களது மகனின் பயிற்சி கிட்டத்தட்ட முடிந்துவிட்டது.
மூன்றாம் கடற்படைப் பிரிவு விரைவில் த நாங் கிளம்பும் என்று எதிர்பார்க்கப் படுகிறது.
நான் சிக்னல் படையில் இருந்தபோது,
போரிடும் படைக்கு கிளம்பும்முன் மூன்று நாட்கள் விடுமுறை அளித்தனர்.
அவனுக்கும் அந்த விடுமுறை கிடைக்கும், சார்.
அவனுக்கு விடுமுறை கிடைத்ததும் எனக்குத் தெரிந்தாக வேண்டும்.
சரி, சார். நான் இன்று மாலை மாற்று உலகிற்குத் திரும்பிப் போய்
கவனமாகக் கண்காணிக்கிறேன்.
ரைக் தலைவரே.
-என்ன விஷயம்? -ஹாதோர்ன் ஆபெண்ட்சென், சார்.
இது நடக்க எப்படி விட்டீர்கள்?
தனது மூவியோலாவின் கண்ணாடித் தகட்டை உடைத்து, சிறை அறைக்குள் எடுத்துப் போனான்.
-அவனது மனைவி? -மேசைக்கரண்டியை கூராக்கினாள்.
-மயக்க மருந்து கொடுத்தோம். -அதை வைத்து கழுத்தை அறுத்துக் கொண்டாள்.
நீங்கள் போகலாம்.
இப்படி நடந்ததற்கு வருந்துகிறேன், ஆபெண்ட்சென்.
இப்படி நடந்ததற்கு நீதான் காரணம், ஜான்.
ஆயுள் தண்டனையிலிருந்து மீள இதைத்தவிர வேறு வழியில்லை என்று அறிந்திருந்தாள்.
அது ஆயுள் தண்டனையாக இருக்கத் தேவையில்லை.
நீ ஒத்துழைத்திருந்தால், உனக்கு உன் சுதந்தரம் கிடைத்திருக்கும்.
உனக்கு சுதந்தரம் பற்றி என்ன தெரியும்?
சொல்லு, நீ என்னைக் கொல்ல என்ன காரணம் தேவை? நான் என்ன செய்ய வேண்டும்?
நான் உன்னை சாக விட மாட்டேன்.
அதையும் பார்த்துவிடுவோம்.
பதில்களுக்காக என்னிடம் வந்துகொண்டே இருக்கிறாய்.
சரி, இதுதான் என்னிடமிருந்து நீ பெறும் கடைசி பதில்.
நீ சபிக்கப் பட்டவன், ஜான் ஸ்மித்.
நீ சபிக்கப் பட்டுவிட்டாய்.
நீ உனது தலைவிதியை இடைமறித்தாய், அதை அவர்கள் விரும்பவில்லை.
உனக்கு நிம்மதியே கிடைக்காது, ஜான்.
நீ உலகங்களுக்கு இடையே முடிவின்றி அலைந்து கொண்டிருப்பாய்.
தொலைந்து போவாய்!
நேர்காணல் அறை 2பி
உங்களுக்குப் புரியவில்லை.
அவர்கள் எனது சொந்த குடும்பத்தினர் போன்றவர்கள்.
இல்லை, ப்ரிட்ஜெட், அவர்கள் உன் குடும்பத்தினர் அல்ல.
உனக்கு உன் சொந்தக் குடும்பம் இருக்கிறது, சரிதானே?
பெர்லினில் இருந்து தந்திரக்கார கேடுகெட்டவன் வந்துவிட்டான்.
ரைக் தலைவரே.
ஜெனரல்.
இது எதிர்பாராத விஜயம்.
எந்தக் காரணத்துக்காக வந்துள்ளீர்கள்?
பெர்லினில் ஃப்யூரர் ஒரு அவசர மாநாட்டைக் கூட்டியுள்ளார்.
மேற்குக் கரையின் எதிர்காலத்தை விவாதிப்பதற்கு.
என்னை பெர்லினுக்கு வரவேற்க மட்டுமே ஒரு ரகசிய நாஜி காவல்துறை ஜெனரலை
ஃப்யூரர் அனுப்பியிருக்க மாட்டார்.
நீங்கள் வரவேற்கப் படவில்லை, ரைக் தலைவரே.
நீங்கள் ஆஜராக உத்தரவிடப் பட்டுள்ளீர்கள்.
ஓஹோ.
நீங்கள் பாதி வழியில் தடம் மாறிப் போகாமல்...
பார்த்துக் கொள்ள நான் இங்கு வந்திருக்கிறேன்.
நமது விமானம் விடியற்காலையில் கிளம்பும். உங்களுக்காக ஒரு கார் அனுப்பப்படும்.
சொல்லுங்கள், ரைக் தலைவரே,
உங்களை அதிர்ஷ்டமானவர் என்று கருதுவீர்களா?
எனக்கு அதிர்ஷ்டத்தில் நம்பிக்கையில்லை.
எனக்கும் நம்பிக்கையில்லை.
என்னிடமுள்ள அனைத்தையும், நான் தந்திரத்தால் அடைந்துள்ளேன்.
உங்களுக்குத் தெரியுமா?
நாம் ஒன்றாக மதுபானம் அருந்தவேயில்லை.
நான் வாக்குத் தவறாதவன்.
பனிக்கட்டியோடா அல்லது இல்லாமலா?
பனிக்கட்டி இல்லாமல்.
எதை முன்னிட்டு அருந்தலாம்?
ஃப்யூரரின் நலனுக்காக, நிச்சயமாக.
அதைக் கேட்டாயா?
அதென்ன இசை?
இடம் காலியாக உள்ளது.
ஒன்று, இரண்டு, மூன்று. இப்போது.
மேஜைக்குப் பின்னால்.
யார் நீ?
என் பெயர் ஓகாமி.
சான் ஃப்ரான்சிஸ்கோவின் மக்களின் பெயரால்
கறுப்பின கம்யூனிஸ போராளிகள் இவ்விடத்தைக் கைப்பற்றியுள்ளனர்.
இங்கிருந்து கிளம்பும் அடுத்த கப்பலில் நீ ஏறிப் போனால் நல்லது.
-நாங்கள் எங்கேயும் போக மாட்டோம். -நாங்கள் என்றால்?
யார் அரியணையில் அமர்ந்தாலும், நாங்கள் அளிக்கும் சேவைகளுக்கு
எப்போதும் மவுசு இருக்கும்.
யாகூஸா.
உங்களுக்கு சான் ஃப்ரான்ஸிஸ்கோவில் இனி இடமில்லை.
உங்களுக்கு நாங்கள் தேவைப்படுவோம்.
மின்சாரம், நீர்,
மற்றும் எண்ணெய் குழாயமைப்பை
மீண்டும் இயங்க வைப்பதற்கு.
அரசாங்கத்தைக் கவிழ்ப்பது ஒரு விஷயம்.
அரசாங்கமாகவே ஆவது மற்றொரு விஷயம்.
நாங்கள் இத்தனை தூரம் வந்துவிட்டோம்.
எங்களுக்கு நீங்கள் தேவையில்லை.
எங்களை எப்படி கண்டுபிடிப்பது என்று அறிவீர்கள்.
ஜான்.
பில்.
உங்களுடன் பேச வேண்டும்.
தனிமையில்.
இந்த அறையில் அது மட்டும்தான் ஒட்டுக் கேட்கும் கருவியா? சமீபத்தில் தேடினாயா?
என்ன விஷயம்?
ஹூவர் சம்மந்தப்பட்டது.
சில சமயங்களில், ஜென்னிஃபர் கிறுக்குத்தனமான விஷயங்களை சொன்னாள்.
என்ன மாதிரி விஷயம், ஹென்ரி?
எப்படி கிறுக்குத்தனம்?
நடுநிலைப் பகுதியில் இரவு முழுக்க விழித்திருந்து
ரெஸிஸ்டன்ஸ் வானொலி என்ற ஒன்றைக் கேட்பாள் என்றாள்.
தொகுப்பாளர்கள் கறுப்பர்கள், யூதர்களைப் பற்றிப் பேசியதாக ஜென்னிஃபர் சொன்னாள்.
கிறுக்குத்தனமான சதிக் கதைகள், நிஜமாகவே.
என்ன கதைகள், ஹென்ரி?
அவர்களுக்கு நடந்ததைப் பற்றிய கதைகள்.
அவர்களுக்கு என்ன ஆனது, ஹென்ரி?
சரி, அதை நிறுத்து.
அவள் சொன்னாள், அவர்கள்...
இன்னும் இருக்கு, ஜான்.
உனது வீட்டு வேலைக்காரியிடமிருந்து,
உன் மனைவியின் தோழிகள், உன் பழைய அண்டை வீட்டாரிடமிருந்தும்.
உன்னிடம் நாய் இருந்திருந்தால், அதுவும் உன்னைப் பற்றிப் போட்டுக் கொடுத்திருக்கும்.
இதையெல்லாம் உனக்கெதிராக பெர்லினில் பயன்படுத்துவர் என்று அறிவாய்.
இதற்கு...
வேறு வழி இருக்கிறது.
அது என்ன?
எல்லாவற்றிற்கும் மேலாக எனது விசுவாசம் உன்னிடம் என்று அறிவாய்.
-சரி, 25 வருடங்கள் ஆகிவிட்டன... -சொல்லிவிடு, பில்.
நாடு முழுவதும் கிடங்குகளில் 103 அணு ஆயுதங்களை வைத்திருக்கிறோம்.
தனியாகவே, நாம் ஒரு வல்லரசு நாடு.
நாம் நம் பாணியில் பயணிக்கலாம், ஜான்.
நமது இராணுவம் உன் பின்னால் நிற்கும்.
அந்தக் கொடியை நாம் பிய்த்தெறிந்தாலும், பெர்லினால் ஒன்றும் செய்ய முடியாது.
மூன்றாம் உலகப் போரை விரும்பினால் பெர்லின் நம்மை எதிர்ப்பர்.
அதை சொன்னதற்காக நீ சுடப்படலாம் என்று உனக்குப் புரிய வேண்டும்.
அந்த அபாயத்தில் இறங்க எனக்கு ஆட்சேபணையில்லை.
நீ எங்கே போனாலும், உன் பின்னால் வருவேன்.
நான் பெர்லினுக்குப் போயாகணும், பில்.
எனக்கு ஏதாவது ஆகிவிட்டால், அப்போ...
தாமதமின்றி ஹெலனும் மகள்களும் பாதுகாப்பான இடத்துக்கு கூட்டிச் செல்லப்பட வேண்டும்.
நிச்சயமாக.
அவர்களது நலனுக்காக நான் விரிவான திட்டங்கள் தீட்டியுள்ளேன்.
எனது பத்திரப் பெட்டியில் அவை உள்ளன. இதோ சாவி.
இதை நீ செய்யத் தேவையில்லை, ஜான்.
அது உண்மையல்ல என்று நம் இருவருக்கும் தெரியுமென நினைக்கிறேன்.